Fernando Villavicencio

Fernando Alcibiades Villavicencio Valencia (født 11. oktober 1963 i Alausí i provinsen Chimborazo i Ecuador, død 9. august 2023 i Quito) var en ecuadoriansk politiker og journalist som var en av åtte presidentkandidater i landets presidentvalg i 2023.

Han ble utdannet ved Universidad Cooperativa de Colombia. Før Villavicencio ble politiker var han journalist. I 2021 ble han innvalgt i Ecuadors parlament. Han gjorde seg bemerket som bekjemper av korrupsjon. Han ble utsatt for en rekke drapstrusler. Den 9. august 2023 ble Villavicencio myrdet mens han drev presidentvalgkampanje i hovedstaden Quito.

Liv og virke

Bakgrunn 
Fernando Villavicencio ble født i småbyen Alausí i Ecuador. Han studerte journalisme og kommunikasjon ved Universidad Cooperativa de Colombia. Han ble gift med Verónica Sarauz, som han møtte da han virket i Nasjonalforsamlingen. De fikk fem barn.

Etter college ble han en av grunnleggerene av Pachakutik-partiet i 1995. Han arbeidet ved Petroecuador i 1996 først som sosialkommunikator og så som fagforeningsmann frem til 1999, da han ble avskjediget av Jamil Mahuads regjering. Med sluttvederlaget han fikk da han ble oppsagt, åpnet han en pizzeria med sin bror.

Journalist
Villavicencios journalistkarriere begynte for avisen El Universo i Guayaquil. Han var gravende journalist og skrev kritisk om en rekke regjeringers disposisjoner, som den ledet av Gustavo Noboa, en mann som han beskyldte for korrupsjon. Han ble meget kontroersiell. Det meste han skrev ble utsatt for kritikk, dets troverdighet ble betvilt, på grunn av avisens konservative sponsorer.

Fernando Villavicencio var først ute om å skrive om detaljerte sikkerhetslogger som ble ført om Julian Assange som stabsmedlemmer og sikkerhetsvakter tilknyttet Ecuadors ambassade i Storbritannia, der Assange hadde sømt tilflukt. I 2015 sendte Cynthia Viteri og Villavicencio hemmelige dokumenter til WikiLeaks som viste at Ecuador brukte et italiensk selskap for overvåkning og spionasje mot journalister og politiske fiender, foruten å spionere på Julian Assange i ambassaden. The New York Times skrev at lekkede chattelogger fra 2015 viste at Assange og hans indre krets visste om dokumentene, som ikke ble publisert av WikiLeaks.

Politiker
Under 2013–2014 sesjonen i nasjonalforsamlingen var Villavicencio parlamentarisk assistent til Cléver Jiménez. Jiménez og Villavicencio beskyldte president Rafael Correa for å ha beordet et væpnet raid mot et hospital under et politiopprør i september 2010. Han ble saksøkt av Correa for bekvaskelse, og Villavicencio ble dømt til 18 måneders fengsel. Han fløy til Washington, D.C. for å be om hjelp fra Inter-American Commission on Human Rights, men da han returnerte til Ecuador forelå det en arrestordre mot ham. Isteden for å melde seg til myndighetene, gikk han i dekning i Amazonasregionen til dommen utløp.

Han kunngjorde sitt kandidatur for parlanentet til valgene i 2017, men kampanjen ble forbudt grunnet siktelsen mot ham. Men da siktelsen etterhvert ble underkjent kunne han gjenoppta valgkampen. Han han tapte i valgene. Deretter ble han arrestert for krenkelser og spionasje etter sin kritikk av Correa-administrasjonen. Han flyktet til Peru, og under hans asyl der ble alle anklager mot ham frafalt i februar 2018.

Villavicencio kandiderte igjen i 2021, og fikk nå plass i Nasjonalforsamlingen. I september 2022 hevdet Villavicencio at han var blitt mål for drapsforsøk etter at hans hjem i Quito skulle ha blitt beskutt.

I mai 2023 opphørte hans tjeneste i parlamentet da president Guillermo Lasso oppløste nasjonalforsamlingen. Forut for dette ble Villavicencio kritisert av flere for å ha obstruert prosessen for å stille Lasso for riksrett.

Presidentkandidat i 2023
Kort etter nasjonalforsamlingens oppløsning proklamerte Villavicencio sitt presidentkandidatur. Han fokuserte på tiltagende korrupsjon, voldsbruk og på naturvern. Han kalte landet en «narkostat» grunnet den tiltagende gjengrelaterte volden.

I juni 2023 utropte han miljøverneren Andrea González Nader som sin visepresidentkandidat.

En meningsmåling plasserte Fernando Villavicencio på fjerdeplass, med 10,23% oppslutning blant de som sa de ville avlegge stemme. Uken etter var Villavicencio oppe på andreplass på en måling, med 13,2%, men med Luisa González på førsteplass med dobbelt så stor oppslutning, 26,6%. Men i august 2023, rundt tiden da han ble myrdet, var Villavicencios meningsmålingstall på 7,5%.

Mordet 
Den 9. august 2023 ble Villavicencio skutt i hodet idet han skulle stige inn i et kjøretøy etter et valgmøte på Colegio Anderson nord i Quito. Angriperen hadde også kastet en granat, men den detonerte ikke. Villavicencio ble erklært død ved ankomst til sykehus. Han var 59 år gammel. Ni andre ble såret under angrepet, blant dem en politibetjent. Villavicencio hadde vakter rundt seg da han ble drept. Den antatte drapsmann ble drept i en skuddveksling. Drapet fant sted under to uker før valget. Dagen før hadde Villavicencio rapportert til justisministeriet om en oljeaffære. Detaljer om rapporten var ikke umiddelbart gjort kjent utad. The Washington Post påpekte at gjengrelatert vold var økende i landet. Villavicencio hadde mottatt mange dødstrusler; blant annet fra Sinaloakartellet under sin presidenskapskampanje, den siste én uke før drapet.

Referanser 

journalister
Ecuadorianske politikere
Personer fra provinsen Chimborazo
Myrdede politikere